Olavi Toivola vuonna 2010
**Olavi Toivola** (s. 19. kesäkuuta 1940 Tyrvää) on suomalainen eläkkeellä oleva yritysjohtaja ja kirjailija. Hän toimi Georgia-Pacific Nordic Oy – Nokian Paperi Oy:n toimitusjohtajana vuosina 1989–2001. Hän on toiminut myös useiden yritysten hallituksissa ja mm. Metsäteollisuus ry:n hallituksessa. Koulutukseltaan Toivola on ylioppilas Kokemäen yhteiskoulusta 1960 ja ekonomi HKKK:sta 1965.

Toivola on mukana yrityskummitoiminnassa. Hän on Pirkkalaiskirjailijat ry:n jäsen ja Suomen Kirjailijaliiton jäsen.

Kirjallinen tuotanto
--------------------

### Tietokirjat

Eläkkeelle jäätyään Toivola kirjoitti *Puusta pehmopaperiin, Nokian Paperin historia 1865-2005* (Jyväskylä, 2005) sekä kokemuksiinsa perustuvan johtajuusoppaan, *Johtajan ilo ja tuska - kokemus opettaa* (Talentum, 2010)*.*

### Historialliset romaanit

Vuonna 2015 Toivola julkaisi historiallisen romaanin *Jahtivoudin kaksi elämää* (Warelia, 2015). Teos kuvaa 1600–1700-lukujen elämää ja ajan ihmisten sielunmaisemaa. Päähenkilö, 101-vuotiaaksi elänyt jahtivouti Martti Rekonpoika Hastig (1682–1784) on Toivolan esi-isä. Teos on saanut Olga ja Vilho Linnamo -säätiön tunnustuksen.

Vuonna 2018 julkaistiin Toivolan romaani *Abraham Braxin kunnia* (Warelia, 2018). Myös tämän teoksen päähenkilö, Abraham "Aapo" Brax (1775-1859), on Toivolan esi-isä. Brax oli Suomen sodan sotilas ja myöhempi pappilan torppari. Teos on "elämänmittainen kehitystarina" (Risto Ojanen), jonka "historiankuvat ovat tyyliltään samantapaisia kuin Veijo Meren - - tietoteoksissa" (Jari Olavi Hiltunen). Romaanin pohjalta dramatisoitua monologinäytelmää esitettiin Sastamalassa kesällä 2019.

### Rikosromaanit, Akseli Salo -sarja

Lokakuussa 2020 ilmestyi Toivolan kolmas romaani *Sattuman tuomio* (Warelia, 2020). Teos sijoittuu vuoden 1932 Suomeen. Arvioinneissa on korostunut ajankuvan ja historiallisten yksityiskohtien tarkkuus. Myös sanasto ja ilmaisutavat ovat romaanissa aikakaudelle ominaisia. Romaanin kieli "on jäyhän vanhahtavaa".

Samassa Akseli Salo -sarjassa on julkaistu kirjat *Viinitarhurin murha* (Warelia, lokakuu 2021) ja *Laukaus salolla* (Warelia, syyskuu 2022). *Sattuman tuomio* on vuonna 2022 julkaistu myös äänikirjana BookBeat-alustalla.

Yksityiselämä
-------------

Toivola on naimisissa Raili Marjatta Toivolan (o.s. Nyqvist) kanssa ja heillä on kolme tytärtä.

Teokset
-------

* *Puusta pehmopaperiin – Nokian Paperin historia 1865-2005*. Georgia-Pacific, 2005. ISBN 952-91-8728-9.
* *Johtajan ilo ja tuska – Kokemus opettaa*. Talentum, 2010. ISBN 978-952-14-1461-9.
* *Jahtivoudin kaksi elämää: kertomus hyvästä ja pahasta*. Mediapinta, 2015. ISBN 978-952-235-934-6.
* K.J. Nummi (Kalle Johannes Nummi): *Muistelmia Nokia Osakeyhtiön toimintapiiristä kolmen miespolven ajalta*. Toimituskunta Eeva-Liisa ja Veijo Hynninen, Urpo Nummi, Keijo Rantanen ja Olavi Toivola. Nokia-Seura ry, 2017. ISBN 978-952-68750-0-2.
* *Abraham Braxin kunnia*. Warelia, 2018. ISBN 978-952-5940-37-4.
* *Sattuman tuomio*. Warelia, 2020. ISBN 978-952-5940-80-0.
* *Viinitarhurin murha : rikosromaani*. Sastamala: Warelia, 2021. ISBN 978-952-387-007-9.
* *Laukaus salolla : rikosromaani.* Sastamala: Warelia, 2022. ISBN 978-952-387-031-4.

Tunnustuksia
------------

* Suomen Leijonan 1. luokan ritarimerkki 1997
* Nokia-mitali 1997
* Vuoden Teollisuusjohtaja 2001 (Tampereen Kauppakamari)
* Vuoden Yrityskummi 2015 (Pirkanmaan Yrityskummit ry)
* Pirkkalaiskirjailijat ry:n jäsen

Lähteet
-------

1. 1 2  *Ekonomimatrikkeli 2001*. Helsinki: Suomen Ekonomiliitto - Finlands Ekonomförbund SEFE ry, 2001. ISBN 951-8968-27-6.
2. 1 2 3 4  *Kokemäen yhteiskoulu 100 vuotta*. Kokemäki: Kokemäen yhteiskoulu, 2007. ISBN 978-952-92-2534-7.
3. 1 2  Into 2/2016
4. 1 2  Pirkkalaiskirjailjat ry. Jäsenet *pirkkalaiskirjailijat.net*.
5. ↑  Lahtinen, Mikko: Kuka kirjoittaa?.  *Wareliaani*, 2023–2024, s. 83.  Warelia Kustannus Oy.  [{{{www}}} Artikkelin verkkoversio].
6. ↑   Aamulehti 10.12.2015
7. ↑  *Jahtivoudin kaksi elämää: kertomus hyvästä ja pahasta.*. Mediapinta, 2015. ISBN 978-952-235-934-6.
8. ↑  Abraham Braxin kunnia Tyrvään Prykin verkkokauppa.
9. ↑  Abraham Braxin kunnia Tyrvään Pappilan amfiteatterissa kesällä 2019. Käsiohjelma *issuu.com*.
10. ↑  Risto Ojanen: Olavi Toivolan vanhan ajan vakoiluromaani sijoittuu 1930-luvun Tampereelle *Kulttuuritoimitus.fi*.  5.10.2020.
11. ↑  Nyt on kova jännärisyksy: Kokosimme yhteen neljän tähden rikosromaaneja, jotka kannattaa lukea – Yksi niistä on Olavi Toivolan käsialaa ja johdattaa suoraan vanhan Tampereen tunnelmiin.  *Aamulehti*, 7.10.2020.  Sanoma Osakeyhtiö.
12. ↑  Juha Sihto: Vakoojat ja vanha Tampere ovat oiva yhdistelmä *Aamulehti*.  6.10.2020. Sanoma Osakeyhtiö.  Arkistoitu 23.10.2020. Viitattu 12.10.2020.